**6 сыйныф укучылары өчен кереш диктант.**

**Көзге урманда.**

Урманчы бабай белән оныгы көзге урманны аеруча яраталар. Урманда тәмле җиләкләр, төрле-төрле гөмбәләр үсә. Агачлар да төрле төсләргә керәләр. Көзге урман тын була. Урманчы бабай оныгына агачлар һәм үсемлекләрне күрсәтә. Агач башында бер кош утыра. Бу кош-тукран-агачлар докторы.

Тукран урманда гына яши. Бу кошны авылда да, басуда да күреп булмый.

**6 сыйныф укучылары өчен беренче яртыеллыкка грамматик биремле диктант.**

**Сихри кыш**

Табигатьнең ак һәм пакь чагы. Тирә-юнь зәңгәр ак томанга төренгән. Чыршы-наратлар, иңнәренә челтәрле ак шәл ябынып, тездән карга чумган. Ә зифа каеннар ак яфрак-алкалары белән мактана шикелле… Бар җиһанда тоташ бәйрәм диярсең. Күбәләктәй ап-ак карлар, һавада бөтерелеп, иңнәреңә куна.

Кышның гүзәллеген күрим дисәң, урман ишеген шакы… Юк-юк, уята күрмә берүк, күзәт кенә. Әнә кышкы урман тын гына йоклый. Гаҗәеп серле тынлык, ник бер тавыш ишетелсен!.. Юри генә аваз салсаң, тавышың әллә кайларга, еракларга китеп югалыр сыман.

Ә яктылык берни белән дә чагыштыргысыз, әйтерсең лә урман өстенә энҗе-мәрҗән сибеп чыкканнар, бөтен җир, агач-куаклар, ачык урыннар – бары да ап-ак… Мамыктай ак кар өстеннән, күзләрне камаштырып, кояш нурлары сибелә. Мондый мул, сихри яктылык бары тик ап-ак кышта гына була ала. *(115 сүз.)* *(Д.Гайнетдиновадан)*

**Бирем.** 1. Тексттан 5 сыйфатязыпалырга.

1. **Гүзәллеген**сүзенәтулыморфологик анализ ясарга.