7 нче сыйныфның татар төркемендә татар теленнән өйрәтү характерындагы диктант тексты. (2 чирек башы - хикәя фигыль)  
  
Диктант.  
  
Туган як.  
  
Хуш исле, яшь, саф яфраклы каен урманы кинәт икегә ачылап китте. Киң, тигез юлдан җиңел генә тәгәрәгән автомобиль соңгы җылы яңгырлар белән күтәрелеп киткән басуга килеп чыкты. Тау астында инде зур беравыл җәелеп ята иде. Аның куе яшел агачларына, агачлар арасыннан күренгән өй түбәләренә, чәчәккә күмелеп утырган бакчаларына кояш нурлары төшкән. Авыл артыннан, бакчаларга сыенып, көзге төсле ялтырап. Борыла-сырыла елга сузылып үткән. Аның очы, ямь-яшел булып җәелеп яткан болыннар буйлап китеп, күздән югала. (А. Шамовтан) (74 сүз)  
Бирем. (1) Җөмләдә хикәя фигыль белән белдерелгән хәбәрләрнең асларына сызарга, (2) заманнарын өсләренә язарга, (чыкты, төшкән сүзләренә морфологик анализ ясарга)

VII сыйныфлар өчен 1 нче чирек ахырына татар теленнән биремле диктант тексты  
  
  
Песнәк.  
Кышның бер көнендә без иптәш кызларыбыз белән урманга чаңгы шуарга чыгып киттек. Табигать шундый матур, бөтен җирне ап-ак кар каплаган, гүя барлык тирә-як әкрен генә черем итә.  
Без рәхәтләнеп тау шудык, кар атышлы да уйнадык. Уйный торгач, арыдык, юешләнеп беттек. Инде караңгы да төшә башлаган. Кайтырга дип кузгалдык. Бераз баргач та, юл өстендә канатлары каерылган, инде туңа да башлаган бер кошчыкны күрдем. Тизрәк аны кулларыма алдым.

Биремнәр.  
1. Текст эчтәлегенә туры килгән җөмләне билгеләгез.  
а) Юл өстендә канатлары каерылган кош ята иде.  
б) Без рәхәтләнеп уйнадык.  
в) Кышкы ураман шундый матур, гел кайтасы килми.  
  
2. Татар телендә фигыльләрнең ничә юнәлеше бар?  
а) 3 б) 4 в) 5 г) 6  
  
3. Фигыльләрнең лексик-грамматик төркемчәләре:  
а ) алтау б) җидәү в) сигезәү г) тугызау  
  
4. Кайсы төркемгә бер фигыль “ялгыш” кергән (юнәлеше ягыннан)?  
а ) табыл, уйлан, суын; б) уят, кактыр, китер;  
в) сизел, юыл; г) терел, кара, йокла;  
  
5. Рус телендә фигыльләрнең ничә юнәлеше бар:  
а) 1 б) 3 в) 4 г) 5  
  
6. Сүзлекләрдә фигыльләр нинди формада теркәләләр?  
а) исем фигыль, инфинитив ә) хәл фигыль, сыйфат фигыль б) хәл фигыль,инфинитив  
в) сыйфат фигыль, хәл фигыль  
  
7. Фигыльләр күбрәк җөмләнең нинди кисәге булып киләләр?  
а) хәбәр б) аергыч в) ия г) тәмамлык  
  
8. Фигыльләрне юнәлешләре буенча төркемләгез ( а – кайтым, б – төшем,  
в-уртаклык, г- йөкләтү)  
1.Гаепләнү . 2.Бөркәнү. 3.Алдану. 4.Ташлашу. 5.Яткыру. 6.Алдыру. 7.Саклану. 8.Ашалу 9.Кызарыну. 10.Көлешү.  
11.Сүз куешу. 12.Көлдерү.  
  
9. Нинди фигыльдә басым беренче иҗеккә төшә?  
а) хикәя фигыль, б) боерык фигыль , в) шарт фигыль, г) сыйфат фигыль  
  
10. Татар телендә фигыльләрнең ничә үткән заман төре бар?  
а) 2 б) 3 в) 4 г) 6  
  
  
7 сыйныфның татар төркеменә татар теленнән контроль тест (2 чирек)  
Фигыль  
А  
А1. Затланышлы фигыльләр ничәү?  
1) 2;  
2) 3;  
3) 4.  
А2. Затланышсыз фигыльләр ничәү?  
1) 4;  
2) 5;  
3) 6.  
А3. Затланышлы фигыльләр барысы да нәрсә белән төрләнә?  
1) заман;  
2) зат-сан, юнәлеш, барлык-юклык;  
3) тартым;  
А4. Затланышсыз фигыльләр барысы да нәрсә белән төрләнә?  
1) зат-сан;  
2) заман;  
3) юнәлеш, барлык-юклык;  
А5. Хикәя фигыль нәрсәне белдерә?  
1) эш кушуны, объектны;  
2) эшнең үтәлү-үтәлмәвен;  
3) чынбарлыкта үтәлгән яки үтәлмәгән эшне.  
А6. Боерык фигыль нәрсәне белдерә?  
1) эшнең үтәүчегә мөнәсәбәтен ;  
2) эш-хәрәкәтнең шартын;  
3) эш кушуны, боеруны;  
А7. Шарт фигыль нәрсәне белдерә?  
1) эшне ничәнче кат үтәвен;  
2) эш-хәрәкәтне үтәүнең шартын;  
3) эшнең үтәлү-үтәлмәвен;  
А8. Хәзерге заман хикәя фигыльләр эш-хәлнең кайчан үтәлүен белдерә?  
1) сөйләгән вакытта үтәлүен;  
2) сөйләгән вакытка кадәр үтәлүен;  
3) сөйләгән вакыттан соңрак үтәлүен;  
А9. Билгеле үткән заман хикәя фигыльне табыгыз.  
1) кайта, барган, килгән;  
2) барды, кайтты, килде;  
3) кайт, барса, килсен;  
А 10. Шарт фигыльләрне табыгыз.  
1) кайтасы, киләсе, эшлисе;  
2) көтсен, көтмәсен, килсеннәр;  
3) барса, килсә, укыса;  
А11. Барам, барасыз, барабыз фигыльләре кайсы заманда килгән?  
1) сан;  
2) тартым;  
3) зат-сан;  
А12. Киләчәк, укыячак, укымаячак фигыльләре кайсы заманда килгән?  
1) билгесез киләчәк;  
2) билгеле киләчәк;  
3) киләчәк үткән;  
А13. Барам, эшлимен, килсәләр фигыльләре нинди төркемчәгә керә?  
1) затланышлы;  
2) затланышсыз;  
3) төрләнми торган;  
  
А14. Боерык фигыль татар телендә фигыльнең нигезенә туры киләме?  
1) барысы да туры килә;  
2) берсе дә туры килми;  
3) кайберләре туры килә;  
А15. Сыйфат фигыль нәрсәне белдерә?  
1) зат яки предметның эшен;  
2) зат яки предмет эшенең билгесен;  
3) зат яки предметның эшен билге итеп;  
А16. Хәзерге заман сыйфат фигыль ничә төрле?  
1) 2;  
2) 3;  
3) 4.  
А17. Сыйфат фигыльнең ничә заман формасы бар?  
1) 4;  
2) 5;  
3) 6.  
А18. Хәзерге заман сыйфат фигыль нинди кушымчалар белән белдерелә?  
1) -ы, -е;  
2) –чы,-че;  
3) -учы, -үче;  
А19. Хәзерге заман сыйфат фигыльнең тезмә формасы нәрсә белән белдерелә?  
1) –а кушымчасы;  
2) торган ярдәмче фигыле;  
3) -а торган формасы;  
А20. Укыйсы (китап) тезмәсендәге билгеләнгән сүз нинди сүз төркеменә керә?  
1) шарт фигыль;  
2) тартымлы исем;  
3) киләчәк заман сыйфат фигыль.  
А21. Хәл фигыльнең ничә формасы бар?  
1) 3;  
2) 4;  
3) 5.  
А22. Укучы карап сөйли җөмләсендәге билгеләнгән сүз нинди сүз төркеменә керә?  
1) хәл фигыльнең 1 формасы;  
2) рәвеш;  
3) хәзерге заман хикәя фигыль.  
  
  
Диктан өчен файдалануга җөмләләр. (7 кл. 2 чирек)  
В биремнәрен әлеге җөмләләр буенча үтәргә  
1. Беренче класста укый торган малайлар ягымлы, тәмле телле апаларының кирәк чакта кырыслык та күрсәтә алуын белделәр. (Р.Н.) 2. Гасырлар буе буш яткан даланы үзгәртүче, юлсыз җирдән юл салучы, киң күңелле якташларымны очраттым.(Г.С.) 3. Унике яшенә җиткәндә, Әбүгалисина инде бик күпме белүче гыйлем иясе булып җитешә.(К.Н.) 4. Бабайдан ишеткәннәр шул ук сәгатьтә командирга җиткерелде. (Г.Ш.) В  
Бирелгән җөмләләрне укыгыз, биремнәрне үтәгез.  
  
Б1. Җөмләләрдән сыйфат фигыльләрне язып алырга.  
Б2. 4 нче җөмләдәге хикәя фигыльнең юнәлешен билгеләргә.  
Б3. белделәр сүзенә морфологик анализ ясарга.